6 LE LIVRE DES CHIENS DE CHASSE 



partie; pies devant petis, equaulx, durs, 

 doitz sarrés en marchant pour garder 

 d'antrer entre eulx la terre et la boue . La 

 partie derrière doit estre plus haulte que 

 celle devant; esperonnée, fornie sur les 

 cuysses ou sur le commancement de la 

 queue, est tres-bon signe. Quant l'esperon , 

 qu'on dit argot, est es pies, il le fault cou- 

 per s'il empesche le chien de courir. Tirer 

 fort et souvant sa laisse ou cheine est bon 

 signe. Couleur en chien n'est bon ne 

 mauvais signe : car chien de laide couleur 

 est trouvé aucune foys meilleur que celluy 

 de bonne couleur. Le noir chien souffre 

 mieux le froid que le chault. Chiene 

 blanche, qui a yeulxnoirs ou blans, poitrine 

 baissant contre terre, et qui a la peau 

 longue entre les cuysses, queue longue et 

 grosse, est astuce en chasse et hardie. 



